B4-0685, 0686, 0690, 0694, 0695 og 0696/96

Beslutning om konsekvenserne af afgoerelserne fra samlingen i Raadet af landbrugsministre den 3.-4. juni 1996 om indfoerelse af foranstaltninger til udryddelse af BSE

Europa-Parlamentet,

- der henviser til Raadets redegoerelse og til konklusionerne fra samlingen i Raadet af landbrugsministre den 3.-4. juni 1996 i Luxembourg,

- der henviser til Parlamentets egne beslutninger af 22. januar 1993 ((EFT C 42 af 15.02.1993, s. 273.)) om bovin spongiform encefalopati (BSE) og af 28. marts 1996 ((EFT C 117 af 22.04.1996, s. 55.)) om Kommissionens foranstaltninger mod kogalskab (BSE),

- der afventer Kommissionens afgoerelser som bebudet af dens formand, Jacques Santer,

A. der henviser til, at EU og dens medlemsstater maa give beskyttelsen af forbrugernes sundhed absolut prioritet uanset hvilke tvingende hensyn af oekonomisk, politisk og social karakter, der maatte foreligge paa kort frist,

B. der henviser til, at kun indfoerelsen af strenge og kontrollerbare foranstaltninger til udryddelse af BSE kan genoprette forbrugernes tillid til oksekoed i EU, og at dette vil medvirke til at normalisere EU's marked for oksekoed og samtidig genoprette den oekonomiske balance i hele oksekoedssektoren (produktion, forarbejdning, handel og distribution),

C. der henviser til, at det kun paa grundlag af strenge og kontrollerbare foranstaltninger til udryddelse af BSE vil vaere berettiget at foretage en gradvis ophaevelse af forbuddet mod eksport af oksekoed, idet der foeres en noeje kontrol med dette produkt, som goer det muligt at sikre beskyttelse af forbrugerne,

D. der henviser til, at Det Forenede Kongeriges regerings afgoerelse om ikke at samarbejde i beslutningsprocessen i Raadet, saa laenge forbuddet mod britisk oksekoed ikke er blevet ophaevet, ikke er acceptabel, eftersom denne afgoerelse kommer paa et for EU meget kritisk tidspunkt, navnlig set i lyset af regeringskonferencen,

E. der henviser til, at de af Kommissionen bebudede ekstraordinaere stoetteforanstaltninger til fordel for oksekoedssektoren maa ivaerksaettes snarest muligt for at imoedegaa de enorme tab, som EU-kvaegavlerne har lidt, og for at undgaa, at sektoren bryder sammen,

1. beklager, at Raadet af landbrugsministre den 3. og 4. juni 1996 ikke var i stand til at goere fremskridt med at traeffe afgoerelse om BSE;

2. mener imidlertid, at en omgaaende ophaevelse af forbuddet mod indfoersel af oksekoed fra Det Forenede Kongerige ikke er oenskelig, saa laenge de foranstaltninger til slagtning og udryddelse, som den britiske regering har bebudet, endnu ikke er fuldt gennemfoert;

3. opfordrer Kommissionen til at goere alt for at loese op for den nuvaerende situation, som vil kunne bringe hele den europaeiske integrationsproces i fare, og til at sikre Den Videnskabelige Veterinaere Komités uafhaengighed og autonomi, idet dens overvejelser boer accepteres og respekteres uden indskraenkninger og uden afvigelse fra dens konklusioner;

4. paapeger, at BSE-krisen har bevirket, at forbrugerne har mistet tilliden, og at ophaevelsen af forbuddet mod eksport af britiske oksekoedprodukter kun vil give de oenskede resultater, hvis der traeffes passende foranstaltninger til genoprettelse af tilliden blandt forbrugerne, og at enhver lempelse af forbuddet ellers kun vil foere til yderligere nedgang i forbruget af oksekoedprodukter i hele EU og et nyt indtaegtstab for alle erhvervsdrivende i oksekoedssektoren (produktion, forarbejdning, handel og distribution);

5. anmoder Kommissionen og medlemsstaternes regeringer, og navnlig den britiske regering, om at opstille et informationsprogram, der er let forstaaeligt for forbrugerne, og mener, at et snaevrere samarbejde mellem medlemsstaternes regeringer og EU-institutionerne er og bliver den bedste vej til paa sigt at genvinde forbrugernes tillid;

6. opfordrer indtraengende Kommissionen til at fremsende de videnskabelige beviser, som den raader over, til Parlamentet med henblik paa udarbejdelse af et forslag til delvis ophaevelse af eksportforbuddet for gelatine, talg og saed, en beskrivelse af de seneste videnskabelige undersoegelser, resultaterne heraf, oplysninger om ophavsmaendene og de kompetente videnskabelige instansers, isaer Den Videnskabelige Veterinaerkomités vurdering heraf;

7. afviser den britiske regerings »ikke-samarbejde« og opfordrer den til at deltage i udarbejdelsen af en handlingsplan for genoprettelse af tilliden inden for oksekoedssektoren; paapeger, at den lange raekke EF- procedurer, der kan blokeres af holdningen hos ét enkelt medlem af Raadet, illustrerer noedvendigheden af, at regeringskonferencen oeger antallet af afgoerelser, der kan vedtages med kvalificeret flertal, inden EU atter udvides;

8. glaeder sig over Kommissionens afgoerelse om at efterkomme Parlamentets krav, der blev fremsat i dets udtalelse af 23. maj 1996 ((Protokollen af denne dato, del II, punkt 1, forordning nr. 16.)) om landbrugspriserne for 1996/97 om at traeffe en raekke ekstraordinaere foranstaltninger og skaffe de noedvendige midler med henblik paa at mindske de negative oekonomiske virkninger for oksekoedproducenter i alle EU-medlemsstater, og opfordrer Kommissionen til at tage hensyn til Parlamentets oenske, som kom til udtryk i ovennaevnte udtalelse af 23. maj 1996, om at bevilge et ekstraordinaert beloeb til salgsfremme paa 30 millioner ecu;

9. opfordrer Kommissionen til at overveje en bedre samordning af de forskellige veterinaere ordninger ved anvendelse af europaeiske normer for det veterinaere personale i alle EU's medlemsstater;

10. paalaegger sin formand at sende denne beslutning til Kommissionen og Raadet samt til medlemsstaternes regeringer.